Dette er menighetsbladets forslag til nytt kommunevåpen
ARTIKKELEN ER OVER TRE ÅR GAMMEL Menighetsbladet på Nøtterøy ble sendt til samtlige husstander i den lille Vestfold-kommunen i forrige uke. Men denne gangen fulgte det med et litt annerledes bilde. Etter en oversikt over hvem som er viet, født og døde, kirkens vårprogram og intervju med de nye menighetsrådslederne har redaktør av bladet og tidligere sogneprest, Harald Kaasa Hammer, satt inn en egen montasje. Ved siden av Tjøme og Nøtterøys nåværende kommunevåpen er et bilde av en pepperkake satt inn, angivelig utformet som Færder fyr, med teksten: «NYTT SKJOLD: Tjøme og Nøtterøy kommuner vil bli ett og hete Færder. Nå gjelder det å tegne et smakfullt kommuneskjold.» Husker du denne? Slik fikk kirken penis-formDen tidligere sogneprestens versjon av Færder fyr ble laget i form av en pepperkake han laget til jul, ifølge Tønsbergs Blad, som omtalte saken først. – Det er jo sånn at den nye kommunen skal hete Færder, og derfor synes jeg det var passende med et bilde av Færder fyr, sier Kaasa Hammer til VG. – Tenker du at det kan ligne på noe annet enn et fyr? – Jeg har skjønt at folk har lagt merke til dette etter at jeg fikk en telefon fra Tønsbergs Blad i går, men jeg synes dette er for dumt. – Men det var kanskje bare humoristisk ment fra din side? – Ja, det var ment humoristisk, men hadde jeg ant at folk ville få sånne assosiasjoner hadde jeg aldri gjort det, sier en noe angrende redaktør, som sier til VG at folk ikke har kontaktet ham direkte.
– Hadde jeg ant at folk ville få sånne assosiasjoner hadde jeg aldri gjort det, sier den tidligere sognepresten.